**ЖАЙКА-аас зохион байгуулах “Хамт олонд түшиглэн хамруулах аргачлалаар хөгжлийн бэрхшээлтэй иргэдийн нийгмийн оролцоо, амьжиргааг дэмжих” сэдэвчилсэн сургалтанд оролцогч шалгаруулах тухай**

ЖАЙКА-аас ХБИ-ийн нийгмийн оролцоог нэмэгдүүлэх чиглэлээр Япон улсад ойролцоогоор 1 сарын хугацаатай сургалт зохион байгуулахаар төлөвлөж байна. Сургалтанд дэлхийн олон орны хөгжлийн бэрхшээлийн салбарт ажиллаж буй хүмүүс хамрагдах ба сургалт англи хэлээр явагдана.

ЖАЙКА төслийн зүгээс тус сургалтанд Монгол Улсыг төлөөлөн оролцох төр болон төрийн бус байгууллагын тус бүр 1 хүнийг сонгон шалгаруулна. Оролцох хүсэлтэй хүмүүс шалгаруулалтын агуулгатай уншиж, танилцан өргөдөл (Application), асуултын хуудас (Questionnaire) болон одоо эрхэлж буй ажлын танилцуулга (Job report)-ыг бөглөн, 6-р сарын 8-ны өдрийг хүртэл ЖАЙКА-ийн төсөл рүү илгээнэ үү.

**1. Сургалтын хугацаа：**2018 оны 8-р сарын 22～2018 оны 9-р сарын 29

**2. Сургалт зохион байгуулагдах газар：**ЖАЙКА Окинава（Япон улс, Окинава муж）

**3. Бүртгүүлэх арга：**Доорх материалыг бүрдүүлэн 5-д бичигдсэн байгаа хаяг руу илгээнэ үү.

① Өргөдөл（гадаад паспортын хуулбар, англи хэлний түвшин тогтоосон баримт）

② Асуултын хуудас

③ Эрхэлж буй ажлын танилцуулга

**4. Материал хүлээж авах хугацаа：**6-р сарын 8-ны（Баасан）өдрийн 17：00 цаг хүртэл 5-д заасан хаягаар хүлээн авна.

**5. Холбоо барих хаяг：**ЖАЙКА-ийн Улаанбаатар хот дахь ХБИ-ийн нийгмийн оролцоог дэмжих төсөл

**Имэйл хаяг:**（монгол, англи, япон хэлээр холбогдох боломжтой: **dpub.jica@gmail.com**

**Анхаарах зүйл**：GI-д бичигдсэн байгаа Япон дахь ЖАЙКА-ийн хаяг руу илгээлгүй, дээр бичсэн байгаа төслийн имэйл хаяг руу явуулна уу.

**6. Шалгаруулалтын арга：**6/11-13-ны хооронд англи хэлээр ярилцлага авна.

**7. Сургалтанд оролцох шалгуур：**

（1）Хөгжлийн бэрхшээлтэй иргэдийн нийгмийн оролцоог дэмжих чиглэлээр 3-аас дээш жил ажилласан байх;

（2）Монгол Улсад буцаж ирснийхээ дараа одоо ажиллаж буй байгууллагадаа үргэлжлүүлэн ажиллах төлөвлөгөөтөй байх;

（3）Илтгэл тавих, хэлэлцүүлэг хийх түвшний англи хэлний мэдлэгтэй байх;

（4）Эрүүл мэндийн хувьд асуудалгүй байх;（Жирэмсэн эхчүүд оролцох боломжгүй）

（5）Өмнө нь ЖАЙКА-аас зохион байгуулсан Япон дахь сургалтанд оролцоогүй байх;

（6）Их сургууль төгссөн эсвэл их сургуулийн хөтөлбөртэй дүйцэх хэмжээний боловсролтой байх.

**8. Сургалтын тухай：**

（1）Сургалтын зорилго：

　 Сургалтанд оролцогч нь Япон дахь сургалтаас суралцсан агуулга, туршлага дээрээ тулгуурлан хөгжлийн бэрхшээлтэй иргэдийн нийгмийн оролцоог дэмжих төлөвлөгөө гаргах;

（2）Сургалтын үндсэн агуулга：

Доорх лекц, хэлэлцүүлэг, танилцах сургалт, илтгэл тавих үйл ажилагаанд хамрагдах. Дэлгэрэнгүй мэдээллийг хавсралт материалаас харна уу.

* Сургалтанд оролцогчид одоо эрхэлж буй ажил үүргийнхээ талаар илтгэл тавих;
* Япон улс болон Окинава мужийн зүгээс хэрэгжүүлж буй ХБИ-ийн талаарх бодлого, хөдөлмөр эрхлэлтийг дэмжих тухай
* Төр, төрийн бус байгууллага, бизнесийн байгууллагуудын уялдаа холбоотойгоор ХБИ-ийн ажлын байрыг нэмэгдүүлэн ажиллаж буй жишээ.
* Хүртээмжийг нэмэгдүүлэх үйл ажиллагаа
* Өөрийн улс оронд хэрэгжүүлэх үйл ажиллагааны төлөвлөгөө боловсруулах.

（3）Сургалтанд оролцогч улс орон：

Доорх улсуудаас 1-2 хүн оролцоно.（Нийт 12 хүн）

Тайланд, Монгол, Ирак, Мозанбек, Өмнөд Африкийн Бүгд Найрамдах Улс, Свазиландын хаант улс, Танзани, Зимбаб, Палау, Сайнт Лусиа, Сент-Винсент-Гренадин